РЕПУБЛИКА СРБИЈА
ОПШТИНА ЖИТОРАЂА
ИЗБОРНА КОМИСИЈА ОПШТИНЕ ЖИТОРАЂА
Број: 013-59/2026
Дана: 09.10.2026. године
Ж и т о р а ђ а

З А П И С Н И К
8. седнице Изборне комисије општине Житорађа (у даљем тексту: Комисија), одржане дана 09. октобра 2026. године, са почетком у 21 час.
Седница се одржава у Великој сали Скупштине општине Житорађа.
Седници Комисије присуствују: 
- Јована Атанасковић, председница,
- Данијела Милић, члан,
- Милан Томић, члан, 
- Жељко Ћирић, члан, 
- Миљана Филиповић, члан,
- Синиша Благојевић, члан,
- Братислав Николић, члан,
- Марина Радојковић, члан,
- Иван Николић, члан,
- Љубиша Костић, члан,
- Андрија Менковић, заменик члана,
- Бојан Милић, члан,
- Горан Голубовић, члан,
- Бојан Коцић, заменик члана,
- Ивица Мијајловић, члан, 
- Лазар Савић, члан,
- Милан Пешић, заменик члана,
- Драган Миленковић, члан. 

Седници Комисије присуствује и Марјана Стевановић, секретар Комисије и Марко Стошић, заменик секретара Комисије.
Записник са седнице води Марјана Стевановић, секретар Комисије.
Седницу је отворила и њеним радом руководи председница Комисије Јована Атанасковић.
Констатује сe да седници Комисије присуствује већина од укупног броја чланова Комисије, те се седница може одржати.
Пре утврђивања дневног реда председница је позвала присутне чланове да се изјасне о записнику са 7. седнице одржане дана 08.10.2026. године.
Констатује се да примедби на садржину записника није било.
Комисија је једногласно усвојила записник са 7. седнице одржане 08.10.2026. године.
Председница Комисије предочила је члановима предложени дневни ред.
Није било предлога за измену и допуну предложеног дневног реда.
Дневни ред је стављен на гласање.
Констатује се да је Комисија једногласно утврдила следећи
Д н е в н и   р е д

1. [bookmark: _Hlk241669188][bookmark: _Hlk241669955]Доношење Решења о именовању члана и заменика члана Изборне комисије општине Житорађа у проширеном саставу на предлог КОАЛИЦИЈЕ СНАГА – Странка будућности и развоја/Stranka buducnosti i razvoja – Грађанска странка Грка Србије,
2. Разно


Рад по дневном реду

[bookmark: _Hlk241670348]Прва тачка дневног реда: Доношење Решења о именовању члана и заменика члана Изборне комисије општине Житорађа у проширеном саставу на предлог КОАЛИЦИЈЕ СНАГА – Странка будућности и развоја /Stranka buducnosti i razvoja – Грађанска странка Грка Србије.

[bookmark: _Hlk241670103]Председница је обавестила присутне да је овлашћено лице КОАЛИЦИЈЕ СНАГА – Странка будућности и развоја /Stranka buducnosti i razvoja – Грађанска странка Грка Србије, поднело предлог за именовање Миљане Станковић из Пејковца за члана и Горице Видојковић из Житорађе за заменика члана Изборне комисије општине Житорађа у проширеном саставу, који је Изборној комисији општине Житорађа достављен 09.10.2026. године у 12.20  часова.
Разматрајући поднети предлог, Комисија је утврдила да је предлог дозвољен, уредан, благовремен и поднет од овлашћеног лица, као и да предложена лица имају изборно право.

Комисија је једногласно (17 за) донела Решење о именовању члана и заменика члана Изборне комисије општине Житорађа у проширеном саставу на предлог КОАЛИЦИЈЕ СНАГА – Странка будућности и развоја/Stranka buducnosti i razvoja – Грађанска странка Грка Србије.

Друга тачка дневног реда: Разно.

У оквиру ове тачке дневног реда, за реч се јавио Андрија Менковић, заменик члана. Поставио је питање одговорности за чување листа са предлозима за бирачке одборе, као и то, ко има право увида у исте.
[bookmark: _GoBack]Председница Комисије је одговорила да се ови предлози, као и остала акта везана за рад изборне Комисије и спровођење избора чувају у оквиру Општинске управе у канцеларији Изборне комисије закључана, а да право увида у исте имају сви чланови Комисије и службеник општинске управе који врши проверу изборног права. Члан Синиша Благојевић потврдио је да сваки члан комисије има право увида у предлоге. Председница је нагласила да је рок за доношење решења о именовању чланова и заменика чланова бирачких одбора до 14. октобра и да се сва решења објављују на порталу Републичке изборне комисије тако да су имена чланова и заменика бирачких одбора свима јавно доступна.

Других предлога за дискусију није било.

Седница је завршена у 21.25 часова.

                    СЕКРЕТАР					   	    ПРЕДСЕДНИЦА


Марјана Стевановић						  Јована Атанасковић
